b'\n_START_ARTICLE_\nBagnolet\n_START_SECTION_\nGeografija\n_START_PARAGRAPH_\nBagnolet le\xc5\xbei v ju\xc5\xbenem delu departmaja 5 km vzhodno od sredi\xc5\xa1\xc4\x8da Pariza. Ob\xc4\x8dina meji na severu na Les Lilas, na severovzhodu na Romainville, na vzhodu in jugu na Montreuil, na zahodu pa na Pariz. Bagnolet je sestavljen iz \xc5\xa1estih \xc4\x8detrti: le Plateau, la Dhuys, les Malassis, la Noue, le Centre in les Coutures.\n_START_SECTION_\nAdministracija\n_START_PARAGRAPH_\nBagnolet je sede\xc5\xbe istoimenskega kantona, vklju\xc4\x8denega v okro\xc5\xbeje Bobigny.\n_START_SECTION_\nZgodovina\n_START_PARAGRAPH_\n1. januarja 1860 je bil manj\xc5\xa1i del ob\xc4\x8dine Bagnolet pripojen Parizu, isto\xc4\x8dasno je Bagnolet pridobil manj\xc5\xa1i del ozemlja razpu\xc5\xa1\xc4\x8dene ob\xc4\x8dine Charonne. 24. julija 1867 se je del ob\xc4\x8dine izlo\xc4\x8dil in zdru\xc5\xbeil z deli ozemelj Romainvilla in Pantina v novonastalo ob\xc4\x8dino Les Lilas.'